Istòria del Gànbia

La Storia del Gànbia la scominsia co la so apartenensa teritoriale a i antichi imperi del Ghana e del Shongai. Le prime testimonianse scrite le xe del X secolo d.C. La trata trans-sahariana de sciavi, oro e avorio la rivava fin qi. Se calcola che ne i primi sinque secoli del milenio pasà, almanco sinque milioni de s-ciavi i xe stà portà via da la region del SeneGànbia da i marcanti arabi. En tel XIV secolo, i abitanti del Gànbia i xera tributari del impero del Mali, par poi pasare soto l’influensa de i wolof, etnia che se cata so la costa dal fiume Senegal al fiume Gànbia. I primi eoropei a rivar qi i xe stà i portoghexi in tel XV secolo. 
En tel 1588 i portoghexi i ga vendù i diriti de comercio sul fiume Gànbia a i inglexi.

En te i secoli XVII e XVIII Inghiltera e Fransa i ga continuamente batajà par el predominio comerciale so ste coste fin che in tel 1783, co el tratato de Parigi, i inglexi i ga otegnù el control de la region. 
En tel 1807, l’Inghiltera la ga abolì el comercio de i sciavi. Par controlar le coste del SeneGànbia i ga costruio el forte de Bathurst (ancò Banjul) in tel 1816. El Gànbia el xera aministrà da la Siera Leone e el xe diventà colonia autonoma solo che in tel 1888.
Dopo la seconda guera mondiale, el Gànbia el ga domandà l’autonomia. L’indipendensa la xe rivà el 18 fevraro 1965. El 24 aprile 1970, el Gànbia el xe diventà na republica costitusionale e el primo presidente el xe stà Dawda Kairaba Jawara.
En tel 1981, co el presidente el se catava a Londra in visita uficiale, Kukoi Samba Sanyang el ga fato on colpo de stato. El presidente el ga domandà al Senegal de intervenir. Dopo na setimana de scontri, le trupe senegalexi le ga vinto e le ga imposto al Gànbia de far na confederasion co lori. El SeneGànbia el xe nato così. Dopo oto ani, la confederasion la xe stà siolta.
En tel lulio 1994, i militari i ga fato el secondo colpo de stato e deposto Jawara. El colonel Yahya A.J.J. Jammeh el xe stà eleto presidente prometendo el ritorno a la democrasia. A le elesioni del 1996 e del 2001, Jammeh el xe stà rieleto. El presidente el se sa ripresentà in tel 2006 e el xe stà rieleto, anca se l’oposision la gavea domandà el ritiro dopo pi de diexe ani al governo.

Categoria:gànbia
Gànbia